**Mūsų gimnazijoje – vienuoliktokas iš Vilniaus**

Kovo 7 – 10 dienomis mūsų gimnazijos III klasėje mokėsi Laurynas Meilus iš Vilniaus

„Žemynos“ gimnazijos. Jaunųjų žurnalistų būrelio narės kalbino svečią, domėjosi, kaip jam sekasi Rietave.

**Prašytume trumpai prisistatyti.**

Aš esu Laurynas Meilus. Mėgstu sportuoti – žaidžiu krepšinį, tinklinį, futbolą. Aktyviai dalyvauju mokyklos savivaldoje. Mėgstu gamtą, būti su draugais. Ateityje svajoju dirbti geologu arba savo gyvenimą sieti su logistika.

**Kaip patekai į mūsų mokyklą?**

Į jūsų gimnaziją patekau per mainų programą. Mūsų ir jūsų gimnazijos yra pasirašiusios bendradarbiavimo sutartį ir sugalvojo, kad reikia padaryti kai ką įdomesnio. Tai mes su Marta apsikeitėme vietomis.

**Ar nustebai, kai sužinojai, kad atvyksi į Rietavą?**

Nustebau, nes nelabai tikėjau, kad tokie mainai bus padaryti.

**O kur tu gyveni?**

Daugėduose, Emilijos Globytės šeimoje.

**Ar skiriasi gyvenimo būdas nuo tau įprasto?**

Truputį skiriasi, nes turiu anksčiau keltis ir į mokyklą atvažiuoju mokykliniu autobusu.

**Laurynai, kaip jautiesi mūsų gimnazijoje?**

Jaučiuosi labai gerai, kaip bendruomenės narys.

**Ar susiradai draugų?**

Taip, susiradau. Visi labai draugiški, tiesa, nelabai atsimenu visų vardus, bet bandau su visais bendrauti.

**Palygink savo ir mūsų mokyklas.**

Abi mokyklos kaip mokyklos, bet jūsų mokykloje visi labai draugiški. Valgykloje skanus ir pigesnis maistas, o maltinukai – maistas skaniausias...Jūsų mokytojai labai geri.

**Ar kitą kartą norėtum pas mus apsilankyti?**

Norėčiau, man patinka jūsų miestas, Jaunimo centras.

**Ko palinkėtum mūsų mokyklai?**

Išlikti draugiškais, neprarasti optimizmo, pasitikėti savimi.

**Ačiū už pokalbį, sėkmės ir tau.**

Lauryną kalbino jaunųjų žurnalistų būrelio narės – 5b klasės mokinės Aistė Jasaitė, Otilija Jakaitė, Vilija Gramalytė ir Kamilė Grikšaitė